**Aleksandar Sergejevič Golovin** (ruski: Александр Сергеевич Головин; Kaltan, 30. svibnja 1996.) je ruski nogometaš koji igra na poziciji centralnog veznog. Od početka profesionalne karijere, koju je započeo 2014. godine, igrao je u redovima moskovskog CSKA, s kojim je osvojio titulu prvaka ruske Premijer lige u sezoni 2015/16. Također je i standardni reprezentativac Rusije od 2017. godine. Nakon Svjetskog prvenstva 2018. godine, potpisao je za Monaco.

S U-17 reprezentacijom je 2013. godine postao europski prvak.

Klupska karijera
----------------

Aleksandar Golovin je rođen u Kaltanu, gradiću u Kemerovskoj oblasti Sibira gdje je, još kao šestogodišnji dječak, i počeo trenirati nogomet u lokalnoj sportskoj školi. U listopadu 2012. kao šesnaestogodišnjak, prelazi u redove moskovskog CSKA, za čiji je prvi tim debitirao 24. rujna 2014. u utakmici petog kola ruskog kupa protiv Himika iz Dzeržinska.

Prvi meč u ruskoj Premijer ligi odigrao je 14. ožujka 2015. godine. Debitantsku sezonu u profesionalnoj karijeri okončao je s deset odigranih utakmica u dresu CSKA. Već naredne sezone imao je standardniju ulogu u timu, a 5. kolovoza 2015. debitirao je i u Ligi prvaka na utakmici protiv praške Sparte. Prvi gol za CSKA postigao je 9. travnja 2016. na utakmici protiv Mordovije. Sezonu 2015/16. koju je CSKA okončao titulom prvaka Rusije, Golovin je završio sa 17 odigranih prvenstvenih utakmica i jednim postignutim pogotkom. Potom je za Golovina bio zainteresiran i londonski Arsenal, koji je za njegov dolazak ponudio 8 milijuna funti, ali na kraju transfer ipak nije realiziran.

U naredne dvije sezone, Golovin je postao standardni prvotimac CSKA, odigravši gotovo sve prvenstvene utakmice za klub kao starter. U utakmici osmine finala Europske lige protiv francuskog Lyona, postigao je svoj prvi gol u europskim natjecanjima, a sezonu 2017/18. je okončao na spisku najboljih mladih igrača tog turnira.

U srpnju 2018. godine, Golovin je prešao u Monaco.

Reprezentativna karijera
------------------------

Prva utakmica koju je odigrao za *Zbornaju* bio je kvalifikaciijski meč za UEFA U-17 Euro protiv Slovenije, odigran 23. ožujka 2013. godine. Na završnom turniru UEFA Eura odigrao je sve utakmice, a Rusija je postala europski prvak. Iste godine, sa reprezentacijom je igrao i na Sjetskom prvenstvu, gdje je postigao i jedan pogodak na utakmici protiv Venezuele. Kasnije je nastupao i za U-19 i U-21 reprezentacije.

U dresu seniorske reprezentacije debitirao je u prijateljskoj utakmici protiv Bjelorusije, igranoj 7. lipnja 2015. gdje je ušao u igru kao zamjena za Romana Širokova u drugom poluvremenu; na istoj utakmici postigao je i svoj prvi gol za seniorsku reprezentacju. Bio je dio nacionalnog tima i na Euru 2016. i Kupu konfederacija, a na oba natjecanja je odigrao sve utakmice grupne faze.

Selektor Stanislav Čerčesov je 3. lipnja 2018. uvrstio Golovina i na konačni spisak reprezentativaca za FIFA Svjetsko prvenstvo 2018. godine, čiji je domaćin bila upravo Rusija. Golovin je odigrao jednu od ključnih uloga u premijernoj pobjedi ruskog tima na otvaranju prvenstva protiv Saudijske Arabije, pošto je imao dvije asistencije i postigao posljednji pogodak u visokoj pobjedi od 5:0.

 

| * p
* r
* u
Sastav Rusije  na  UEFA Euru 2016. |
| --- |
| 1 Akinfejev • 2 Šiškin • 3 Smoljnikov • 4 Ignaševič • 5 Neustädter • 6 A. Berezucki • 7 Jusupov • 8 Glušakov • 9 Kokorin • 10 Smolov • 11 Mamajev • 12 Lodigin • 13 Golovin • 14 V. Berezucki (c) • 15 Širokov • 16 Guilherme • 17 Šatov • 18 Ivanov • 19 Samedov • 20 Torbinski • 21 Šenikov • 22 Dzjuba • 23 Kombarov • Izbornik: Slucki | Rusija |

| * p
* r
* u
Sastav Rusije  na  FIFA Svjetskom prvenstvu 2018. |
| --- |
| 1 Akinfejev (c) • 2 Fernandes • 3 Kutepov • 4 Ignaševič • 5 Semjonov • 6 Čerišev • 7 Kuzjajev • 8 Gazinski • 9 Dzagojev • 10 Smolov • 11 Zobnin • 12 Lunjov • 13 Kudrjašov • 14 Granat • 15 Al. Mirančuk • 16 An. Mirančuk • 17 Golovin • 18 Žirkov • 19 Samedov • 20 Gabulov • 21 Jerohin • 22 Dzjuba • 23 Smolnikov • Izbornik: Čerčesov | Rusija |

| * p
* r
* u
Sastav Rusije  na  UEFA Euru 2020. |
| --- |
| 1 Šunjin • 2 Fernandes • 3 Divejev • 4 Karavajev • 5 Semjonov • 6 Čerišev • 7 Ozdojev • 8 Barinov • 9 Soboljev • 10 Zabolotnji • 11 Zobnjin • 12 Djupin • 13 Kudrjašov • 14 Džikija • 15 Mirančuk • 16 Safonov • 17 Golovin • 18 Žirkov • 19 Žemaletdinov • 20 Ionov • 21 Fomin • 22 Dzjuba (c) • 23 Kuzjajev • 24 Jevgenjev • 25 Makarov • 26 Muhin • Izbornik: Čerčesov | Rusija |



***Aleksandar Golovin*** na Wikimedijinoj ostavi